প্রত্যক্ষদর্শী ও এলাকাবাসী জানান, উপজেলার অনুপমপুর দাখিল মাদ্রাসার সহকারী শিক্ষক হামিদুজ্জামান জলিল দীর্ঘদিন ধরে সাধারণ মানুষের সাথে প্রতারণা করে আসছিলেন। এই শিক্ষকের নেতৃত্বে উপজেলার বিভিন্ন এলাকায় গড়ে উঠেছে ম্যাগনেট সিন্ডিকেট। প্রত্যন্ত অঞ্চলে ম্যাগনেট খোঁজার কাজে তিনি লোক নিয়োগ করেছেন বলে অভিযোগ রয়েছে। ম্যাগনেট খোঁজার কথা বলে নারী কিশোরসহ নানা মানুষের কাছ থেকে লাখ লাখ টাকা হাতিয়ে নিয়েছেন।